**Intelligencia**

Thorndyke szerint az intelligencia helyes reakció az igazság, és praktikusság szempontjából, őrá hagyatkozva feltételezhetjük, hogy intelligens az, aki váratlan helyzetben gyorsan és helyesen viselkedik.

Az intelligencia szó hallatára elsőként egy számra gondolunk, ha önmagunkról van szó lehetőleg a 100-as érték felett. Az intelligencia tesztet a pszichológia először a hadseregben használta, az army-teszt néven.

Eysenck nagy népességet felölelő kutatása nyomán - tévedései mellett – ma már bizonyított, hogy az intelligencia örökletes, ugyanakkor legalább ilyen nagymértékben, ha nem erőteljesebben befolyásolt az egyén kulturális, gazdasági, földrajzi környezeti tényezői

Galton kísérletet folytatott zseniális emberek gyermekei körében, azt ma is bizonyosnak tartjuk, hogy az intelligencia fejlődése szempontjából tényleg előnyös, ha az őseink zsenik, de meg kell említeni azt a személyiségen formáló jelentős tényt is, hogy kiemelkedően intelligens szülő környezetében élni nagyon nehéz.

A környezet szerepének fontosságára jó példa Klineberg indián lányok és fehér lányok szóbeli és manuális intelligenciájára vonatkozó vizsgálata. A fehér vagy európai lányok magasabb szintet teljesítettek a verbális (szóbeli) képességek mérése során, viszont amikor szóban elmagyaráztak egy manuális tevékenység: a szövés módját, az indián lányok szinte kivétel nélkül meg tudták oldani a feladatot, a fehér lányok közül szinte senki.

Érdekes eredményeket mutatnak az egypetéjű ikrek intelligencia vizsgálatai is. A különböző környezetben felnőtt egypetéjű ikrek intelligenciája jobban hasonlított egymásra, mint a kétpetéjű, azonos környezetben felnőtt ikreké.

Az is kimutatható, ha egy anya mellett nő fel egy egypetéjű ikerpár, a szülő tudattalan törekvése, hogy az azonos akaratú, alkatú gyermekeket megpróbálja pszichológiai tulajdonságai alapján megkülönböztetni. Elkezd a két gyermekre különbözően reagálni, ezért a látszólagos homogén környezet paraméterei nehezen meghatározhatóan, de mégis különböznek. Ezt bizonyítja az is, hogy egy családban felnevelkedő gyerekeknek a környezete a szülő állítása ellenére sem azonos, az egy családban felnevelkedő különböző karakterű gyermekek kapcsán mindig kimutatható az eltérő szülői nevelés.

Mindezek mellett nem elhanyagolható az intelligencia genetikai meghatározottsága a személyiségfejlődés során. Az intelligencia genetikai meghatározottság nagyobb a lányoknál és kisebb a fiúknál, vagyis a fiúk intelligenciáját nagyobb mértékben meghatározott a környezet által, ez azt is felveti, hogy a fiúknak nagyobb a lehetőségük a változtatásra, mivel intelligenciájuk plasztikusabb, könnyebben formálható.

Visszatérve az európai és az indián lányok példájára: Az intelligencia tesztek elsősorban intelligencia összetevőket vizsgálnak: mentális képességeket, értelmi képességeket, pl. számolás, emlékezőtehetség, problémamegoldó képesség. A vizsgálatok során soha nem szabad viszont megfeledkezni arról, hogy a vizsgálatokat folyamatosan kíséri egy bizonyos szorongási szint, amely csökkenti az intelligencia szintet. Ahogy más tesztek esetében is igaz: egy tesztmérés nem hozhat valós eredményt, az intelligenciaszint mérés során is tapasztalható annak hullámzása.

Miért fontos szülőként tudnunk, hogy genetikai adottság, a közös környezet miként van hatással a gyermekünk intelligenciájára?

Azok a szülők, akik a gyermek formálása helyett inkább megküzdenek a gyermekükkel, *csökkentő* hatással vannak a gyermek intelligenciájára.

Ha az anya-gyermek kapcsolatban jelen van a támadó-támadott ellenséges viszony, vagy szülőként keveset beszélgetünk a gyermekünkkel, a kérdéseire nem felelünk, az csökkenti a gyermekünk intelligenciáját.

Ha a környezet kommunikációja a könnyen kezelhetőségre irányul, és ezzel gátolja a gyermek veleszületett spontaneitását, az szintén csökkentő irányban befolyásolja az intelligenciát.

A korábbi kutatások szomorú tényként állapították meg, hogy 16 éves kor után általában nem fejlődik az intelligencia. Ma már ezt az életkort 21 éves korra emelték, sőt vannak kutatások, melyek az ötven éves ember intelligenciáját magasabban állapították meg, mint a 20 évesekét. Viszont itt is igaz az a korábbi felvetés, hogy az intelligencia esetében rendkívül sok összetevőt kell figyelembe venni: egészség, betegség, képességek, készségek szükségességének változása, a veszteségek.

Másrészt a heurisztikum. Mit jelent ez, lehet, hogy az idősebb ember lassabban érti meg a feladatot, viszont megértés után, tapasztalataira hagyatkozva több és jobb megoldásokat ismer fel, alkot (konstruál) a fiatalabbnál.

Így ha szándékunkban áll a gyermekünk képességeinek fejlesztése mellett,

vele a szellemi közelség fenntartása,

ne adjuk fel saját intelligenciánk folyamatos fejlesztésének lehetőségét sem,

és közben őt biztatva, időről időre öleljük is át.